CELEX: 62015CN0189
Language: sk
Date: 2015-04-24 00:00:00
Title: Vec C-189/15: Návrh na začatie prejudiciálneho konania, ktorý podal Consiglio di Stato (Taliansko) 24. apríla 2015 – Instituto de Ricovero e Cura a Carattere Scientifico (IRCCS) – Fondazione Santa Lucia/Casa Conguaglio per il settore elettrico a i.

13.7.2015   
            
            
               SK
            
            
               Úradný vestník Európskej únie
            
            
               C 228/5
            
         Návrh na začatie prejudiciálneho konania, ktorý podal Consiglio di Stato (Taliansko) 24. apríla 2015 – Instituto de Ricovero e Cura a Carattere Scientifico (IRCCS) – Fondazione Santa Lucia/Casa Conguaglio per il settore elettrico a i.
   (Vec C-189/15)
   (2015/C 228/06)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Stato
   
      Účastníci konania pred vnútroštátnym súdom
   
   
      Odvolateľka: Instituto de Ricovero e Cura a Carattere Scientifico (IRCCS) – Fondazione Santa Lucia
   
      Odporcovia: Cassa conguaglio per il settore elettrico, Ministero dello Sviluppo economico, Ministero dell’Economia e delle Finanze, Autorità per l’energia elettrica e il gas
   
      Prejudiciálne otázky
   
   
               1.
            
            
               Vzťahuje sa rozsah pôsobnosti smernice 2003/96/ES (1) na vnútroštátnu právnu úpravu (ako je tá, ktorá je predmetom konania vo veci samej), ktorá na jednej strane obsahuje vymedzenie pojmu „energeticky náročný podnik“, zlučiteľný s príslušnou definíciou uvedenou v smernici, a na druhej strane vyhradzuje tomuto druhu podnikov stimuly vo forme príspevkov na pokrytie všeobecných nákladov týkajúcich sa elektrickej sústavy (a nie stimuly vo veci zdaňovania energetických výrobkov a elektriny ako takej)?
            
         V prípade kladnej odpovede:
   
               2.
            
            
               Bráni právo Únie, najmä články 11 a 17 smernice 2003/96/ES, legislatívnemu a správnemu rámcu (akým je úprava platná v talianskom právnom poriadku, opísaná v tomto uznesení), ktorý na jednej strane zavádza režim úľav na spotrebu energetických výrobkov (elektriny) „energeticky náročnými“ podnikmi v zmysle uvedeného článku 17 a na druhej strane obmedzuje možnosť využívať tieto úľavy iba v prospech podnikov s vysokou spotrebou energie, ktoré pôsobia v spracovateľskom odvetví, čím túto možnosť vylučuje vo vzťahu k podnikom pôsobiacim v iných výrobných sektoroch?
            
         
      (1)  Smernica Rady 2003/96/ES z 27. októbra 2003 o reštrukturalizácii právneho rámca spoločenstva pre zdaňovanie energetických výrobkov a elektriny (Ú. v. EÚ L 283, s. 51; Mim. vyd. 09/001, s. 405).